CELEX: 32012D0730
Language: mt
Date: 2012-11-20 00:00:00
Title: 2012/730/UE: Deċiżjoni tal-Kunsill tal- 20 ta’ Novembru 2012 dwar il-pożizzjoni li għandha tittieħed f’isem l-Unjoni Ewropea fil-Grupp ta’ Studju Internazzjonali dwar il-Ġuta fir-rigward tan-negozjar ta’ termini ta’ referenza ġodda għal wara l-2014

28.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 328/18
            
         DEĊIŻJONI TAL-KUNSILL
   tal-20 ta’ Novembru 2012
   dwar il-pożizzjoni li għandha tittieħed f’isem l-Unjoni Ewropea fil-Grupp ta’ Studju Internazzjonali dwar il-Ġuta fir-rigward tan-negozjar ta’ termini ta’ referenza ġodda għal wara l-2014
   (2012/730/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207(3) u (4), flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               Bid-Deċiżjoni tal-Kunsill 2002/312/KE (1), il-Ftehim li jistabilixxi t-Termini ta’ Referenza tal-Grupp ta’ Studju Internazzjonali dwar il-Ġuta, 2001 (“il-Ftehim”) ġie approvat f’isem il-Komunità Ewropea.
            
         
               (2)
            
            
               It-termini ta’ referenza ta’ bħalissa jiskadu fit-30 ta’ April 2014 u l-kwistjoni tal-ftuħ tan-negozjati għat-tiġdid ta’ dawn it-termini ta’ referenza se tiġi diskussa fil-15-il sessjoni tal-Kunsill tal-Grupp ta’ Studju Internazzjonali dwar il-Ġuta li se ssir f’Diċembru 2012.
            
         
               (3)
            
            
               It-tiġdid tal-Ftehim imsemmi hawn fuq mhuwiex fl-interess tal-Unjoni.
            
         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed f’isem l-Unjoni Ewropea, irrappreżentata mill-Kummissjoni, fil-grupp ta’ Studju Internazzjonali dwar il-Ġuta għandha tkun li tivvota kontra li jinfetħu n-negozjati għat-tiġdid tat-Termini ta’ Referenza lil hinn mill-2014.
   Artikolu 2
   Din id-Deċiżjoni tidħol fis-seħħ fid-data tal-adozzjoni tagħha.
   
      Magħmul fi Brussell, l-20 ta’ Novembru 2012.
      
         
            Għall-Kunsill
         
         
            Il-President
         
         A. D. MAVROYIANNIS
      
   
   
      (1)  ĠU L 112, 27.4.2002, p. 34.